Μους με λευκή σοκολάτα και πορτοκάλι
Η μους γίνεται με πουρέ πορτοκαλιού και σερβίρεται σε μπολ. Γύρω γύρω μπαίνουν σαβαγιάρ βουτηγμένα σε χυμό μανταρινιού και κάπου εδώ λιποθυμάμε από λαχτάρα.
500 γρ. χυμός μανταρινιού, 1 πακέτο σαβαγιάρ (200 γρ.), 200 γρ. κρέμα γάλακτος με 35% -36% λιπαρά, χτυπημένη σε σαντιγί, 500 γρ. πούλπα από πορτοκάλια*, 12 γρ. φύλλα ζελατίνης*, 600 γρ. κρέμα γάλακτος με 35% -36% λιπαρά, 400 γρ. λευκή κουβερτούρα, σπασμένη σε μικρά κομμάτια
Μουσκεύουμε τα φύλλα ζελατίνης για 5-7 λεπτά σε μπολ με κρύο νερό, μέχρι να μαλακώσουν. Παράλληλα, ζεσταίνουμε την κρέμα γάλακτος σε μια κατσαρόλα και, λίγο πριν βράσει, την αποσύρουμε.Στύβουμε τα φύλλα ζελατίνης με τα χέρια, τα ρίχνουμε στην κρέμα γάλακτος και ανακατεύουμε μέχρι να διαλυθούν.Αδειάζουμε την καυτή κρέμα πάνω από τη σπασμένη λευκή κουβερτούρα, την οποία έχουμε βάλει σε ένα μεγάλο μπολ, και ανακατεύουμε (κατά προτίμηση με ραβδομπλέντερ, αλλιώς με μαρίζ) μέχρι να λιώσει η σοκολάτα.Τέλος, προσθέτουμε την πούλπα πορτοκαλιών και ανακατεύουμε ξανά. Αφήνουμε το μείγμα κατά μέρος, μέχρι να κρυώσει και να αρχίσει να πήζει, ανακατεύοντας συχνά.Ζεσταίνουμε ελαφρώς τον χυμό μανταρινιού, μουσκεύουμε εκεί τα σαβαγιάρ για λίγα δευτερόλεπτα και με αυτά καλύπτουμε την περιφέρεια ενός ευρύχωρου γυάλινου μπολ (επιλέγουμε ένα με όσο το δυνατόν πιο κάθετα τοιχώματα, διαφορετικά στρώνουμε τα σαβαγιάρ στον πυθμένα). Αδειάζουμε στο μπολ την κρέμα, σκεπάζουμε και βάζουμε στο ψυγείο για τουλάχιστον 6 ώρες, μέχρι να σφίξει.Πριν σερβίρουμε, γαρνίρουμε την κρέμα με ροζέδες από σαντιγί και, αν θέλουμε, διακοσμούμε με φέτες πορτοκαλιού γλασέ.
Κρέμα Γάλακτος,Πορτοκάλι,Σοκολάτα